text: Linak slipper for milliardregning
  19 december 2011 kl. 15.41
  Glæde på Linak i Guderup på Als i dag: Den familie-ejede virksomhed slipper billigere i skat, når næste generation skal tage over. Regeringen og de konservative har indgået forlig.
  Linak her på Als har på vegne af alle store familieejede virksomheder i Danmark ført en kamp for at forhindre, at det skulle blive endnu dyrere at foretage et generationsskifte.
  For at kunne skabe stabilitet og modstå kriser har Linak en stor pengetank.
  Og det følte ejeren af Linak at virksomheden ville blive straffet for i form at høje skatter.
  
  I sidste øjeblik
  Hvis regeringens lovforslag om en ny generations-skifte-skat blev vedtaget, skulle Linak betale 2 milliarder.
  Men nu er Linaks argumenter blevet hørt og regeringen har indgået forlig med de konservative.
  Det var i sidste øjeblik, at de konservative sprænger den borgerlige blok og laver en aftale med regeringen. 
  Det forslag, som skulle færdigbehandles i Folketinget på onsdag, ville betyde, at Linak skal aflevere to milliarder i skat og arveafgift ved et generationsskiftet. 
  Penge, som virksomheden ikke har - og umuligt kan skaffe. Derfor var salg til en kapitalfond eneste udvej.
  
  Tager mod argumenter
  Linak har bombarderes politikerne med argumenter mod lovforslaget - og SFs politiske ordfører, Jesper Petersen, erklærer, at argumenterne har gjort indtryk. 
  
  Skal helt væk
  Forliget betyder, at familieejede virksomheder slipper billigere i skat ved et generationsskifte - end regeringe havde lagt op til. 
  - Skatten bliver ikke afskaffet helt, siger den konservative Mike Legarth. Men det er bedre end de oprindelige forslag. Og når vi kommer til magten igen, bliver den helt afskaffet som noget af det første.
  
  Går med regeringen
  Venstre har sagt nej til at være med i aftalen fordi der er tale om en skattestigning. 
  Og det bliver sansynligvis ikke sidste gang, de Konservative vælger at gå med regeringen. 
  - Vi vil ikke bare stå ude på sidelinjen og råbe op eller lade det hele gå op i et valgtaktisk teater. Vi er borgerlige stemmer, der arbejder, siger partiformand Lars Barfoed (K).
  - Hvis vi kan lave aftaler, der rykker samfundsudviklingen i den rigtige retning, gør vi naturligvis det.
  
  Pengetanksgrænse
  Partiformanden har kæmpet for, at de familieejede virksomheder får bedre vilkår ved et generationsskifte.
  Erhvervslivet har nemlig tordnet imod, at regeringen ville sænke den såkaldte pengetanksgrænse til 25 procent fra 75 procent.
  Det indebærer, at en familieejet virksomhed, der overtages af familiemedlemmer, kan undgå en del af skattesmækket, hvis virksomhedens værdier af ejendomme, kontanter og værdipapirer ikke overskrider grænsen opå 25 pct.
  
  50 pct. 
  I tilfældet Linak ville virksomhedens kapitalbuffer på 1,2 mia. kr. udløse en beskatning, selv om pengene ligger i virksomheden til at modstå konjunktursvingninger som finanskrisen
  Kompromisset mellem regeringen og De Konservative endte på 50 procent.
  